Verwondering oor God | Netwerk24
Verwondering oor God
Deur Stephan Joubert 15 September 2021 05:05
Jeff Bezos en Richard Branson se onlangse reise na die ruimte het hulle vol verwondering gelaat. Min van ons kan sulke verwondering bekostig, maar ons hoef nie soos miljardêrs ruimtereise te onderneem om dit te beleef nie. Verwondering is om jou kleinheid te beleef in die teenwoordigheid van 'n oorweldigende grootheid.
Dit gebeur met Johannes op die eiland Patmos wanneer Jesus aan hom verskyn. In Openbaring 1 vertel hy hoe hy oorspoel was deur heilige verwondering in Christus se teenwoordigheid. Kom sit asseblief aan die Here se voete. Kom tot rus by Hom. Laat toe dat sy Gees jou in 'n sagte stilte aanraak. Laat toe dat Hy jou op nuwe maniere oorspoel met sy sprakelose nabyheid. Dan gaan daar 'n nuwe landskap van heilige verwondering oop voor jou.